'n Riksdaalder (ook riksdaalder, vroeër rijksdaalder; afgekort rds.) is ’n muntstuk wat onder die Nederlandse bewind aan die Kaap gebruik is. Die woord is ’n vervorming van "Ryks daaler" wat ’n daalder van die "Ryk" (vergelyk Reich wat vroeër in Duitsland gebruik is) beteken. Die waarde van ’n riksdaalder was gelykstaande aan nagenoeg 12,5c. Die riksdaalder is uiteindelik op 21 Maart 1841 in die Kaap die Goeie Hoop afgeskaf, maar in die Boere-republieke was dit nog ’n geruime tyd in gebruik. Tot so laat as 1862 is die benaming, hoewel nie die muntstuk nie, nog amptelik in die O.V.S. gebruik, en eers in 1868 is van die riksdaalder oorgeskakel na die stelsel van £ s. d. Die wisselkoers was destyds 4 riksdaalders vir 10s. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.